internet vaartha 313 Views
సిడ్నీ: బిగ్‌బాష్‌ లీగ్‌ మ్యాచ్‌ సందర్భంగా టివి జర్నలిస్ట్‌ మెక్‌లాలిన్‌తో అసభ్యంగా మాట్లాడిన క్రికెటర్‌ క్రిస్‌గేల్‌పై ప్రపంచ వ్యాప్తంగా నిషేదం విధించాలని ఆస్ట్రేలియా మాజీ క్రికెటర్‌ ఇయాన్‌ చాపెల్‌ డిమాండ్‌ చేశాడు. కాగా ఈ మేరకు ఒక ప్రతిపాదన చేయాలని క్రికెట్‌ ఆస్ట్రేలియాకు సూచించాడు.క్రిస్‌గేల్‌ ప్రవర్తన ఏ మాత్రం బాగలేదన్నాడు. కాగా విషయంలో సహనంతో ఉండాల్సిన అవసరం లేదని, ఆస్ట్రేలియాలోని ఏ క్లబ్‌ అతనితో కాంటాక్ట్‌ కుదుర్చుకోకూడదని క్రికెట్‌ ఆస్ట్రేలియా నిర్ణయిస్తే తమకు ఎలాంటి ఇబ్బంది లేదన్నాడు.అలాగే ఐసిసికి ఈ మేరకు లేఖ రాసినా ఫరవాలేదన్నాడు.లేకుంటే వేరువేరుగా అన్ని దేశాలకు ఈ విషయం చెప్పాలన్నాడు. గేల్‌కు కేవలం 6 లక్షల జరిమానా విధించడం సరికాదన్నాడు.కాగా తాను ఏ మహిళతో మాట్లాడినా ఒకేలాంటి సమాధానం వచ్చిందని,అందరూ అతనిపై నిషేదం విధించాలనే కోరారని చెప్పాడు.క్రిస్‌ గేల్‌ తరచూ ఇలా చూస్తూనే ఉంటాడని,అందువల్ల అతడి పైన ప్రపంచ వ్యాప్తంగా నిషేదం విధిస్తూ అది యువ క్రికెటర్లకు గట్టి సందేశం ఇచ్చినట్లు అవుతుందన్నాడు.